གཅིགཁྱོད་རང་དགའ་བའི་བྱ་དངོས་ལ་ང་རང་དགའ་བའི་ངེས་པ་མེད་ལ།ང་རང་སྤྲོ་བའི་ལས་དོན་ལ་ཁོ་རང་འཐད་པའི་ངེས་པ་ཡང་ལར་ནས་མེད་དེ།མི་སོ་སོའི་ཁོར་ཡུག་དང་སྐྱེ་ལུས།འཚོ་བ་མི་གཅིག་པའི་དབང་གིས་ཁྱོད་ཀྱིས་གང་འདོད་པ་དེ་ང་ཡིས་གཏན་མི་འདོད་པའི་ལས་ཀྱང་གང་མང་དུ་སྣང་བས།ཁྱོད་ཀྱིས་འདོད་པ་ཞིག་ང་ཡི་མགོ་ལ་བཙན་གྱིས་གཞག་མི་ཆོག་ལ།ང་ཡིས་བསམ་པ་ཞིག་ཁྱོད་ཀྱི་ལུས་ལ་ཨུ་ཚུགས་ཀྱིས་གདག་མི་རུང་བའི་གནས་ལུགས་དེའི་ངོས་ནས།སྤྱི་ཚོགས་འཚོ་བའི་ཁྲོད་ནས།དོན་བྱ་ཕྲ་རགས་གང་ལ་འཕྲད་ན་ཡང་རང་ཉིད་ཁོ་ནའི་འདོད་ཐོག་ཏུ་གཞག་མི་རུང་བ་ཤེས་དགོས་པ་མ་ཟད།རང་ལ་གནོན་པ་འབྱུང་བའི་རིགས་ཀྱིས་གཞན་ལ་ཡང་དེ་ལྟར་གནོད་ཀྱིན་ཡོད་པ་དང༌།རང་གིས་གང་ཞིག་མོས་པ་ལྟར་དུ་གཞན་གྱིས་ཀྱང་དེ་བཞིན་མོས་འདུན་བྱེད་ཀྱིན་ཡོད་པ་དྲན་དུ་གཞུག་དགོས།དེ་བས་ཉིན་མཚན་གྱི་དབྱེ་བ་དང་གནས་སྐབས་ཀྱི་དུས་ཚེས།བྱ་དངོས་ཀྱི་ཆེ་ཆུང་ལ་མ་བལྟས་པར།ནམ་རྒྱུན་འཚོ་བའི་དུས་སུ་གཞན་གྱི་ལངས་ཕྱོགས་ལ་འདང་རྒྱགསྤྱིར་བཏང་དབུལ་ཕྱུག་གི་ཐད་དང་ཤེས་རིག་གི་ཐད།རྒན་གཞོན་གྱི་ཐད་དང་ཕོ་མོ་ཡི་ཐད་སོགས་ནས་གཞན་གྱི་ལངས་ཕྱོགས་ནས་འདང་རྒྱག་རྒྱུ་ཡོད་ལ་བརྒྱབ་ཀྱང་ངེས་པར་དུ་དགོས་མོད།སྐབས་འདིར་ལངས་ཕྱོགས་སྤྱི་པའི་ངོས་ནས་བཤད་ཀྱིན་ཡོདརྒྱུ་མི་བརྗེད་རྒྱུ་ནི་གལ་ཤིན་ཏུ་ཆེ་བར་སྙམ།